Qüdrət Səmədov

Səmədov Qüdrət Aşur oğlu () — kolxoz sədri, Sosialist Əməyi Qəhrəmanı.

 Həyatı 
Qüdrət Səmədov 1904-cü il aprelin 4-də Salyanın Sarvan kəndində anadan olmuşdur. Pambıqçılığın inkişafında xidmətləri olub. İki əllə pambıq yığılmasının ilk təşəbbüsçülərindəndir.

1922-ci ildən 1946-cı ilədək SSRİ-nin 50 illiyi adına 1 nömrəli sovxozda, Muğan tikinti idarəsində fəhlə, Sarvan kəndindəki "Qırmızı Azərbaycan" kolxozunda kolxozçu, manqabaşçısı işləyib. 1946-cı ildən ömrünün sonuna qədər Nizami adına kolxozda sədr olub. 1947-ci ildə Sosialist Əməyi Qəhrəmanı adı alıb.

Azərbaycan SSR Ali Sovetinin (4–7-ci çağırış), SSRİ Ali Sovetinin (8-ci çağırış) deputatı olmuş, kolxozçuların 1, 2, 3-cü Ümumittifaq qurultaylarının nümayəndəsi seçilmişdir. Azərbaycan KP 21, 22, 24–28-ci qurultaylarında AKP MK üzvü seçilib.

2 dəfə "Lenin" ordeni, "Oktyabr inqilabı" ordeni, "Qırmızı əmək bayrağı" ordeni və medallarla təltif edilib.

Qüdrət Səmədov 1972-ci il yanvarın 8-də vəfat edib.

Anadan olmasının 100 illiyi yüksək səviyyədə qeyd edilib və 100 illiyi münasibətilə sərbəst güləş üzrə respublika turniri keçirilib.Salyanda Sosialist əməyi Qəhrəmanı Qüdrət Səmədovun xatirə turniri keçirilmişdir. 

Adına Salyan şəhərində küçə var.

Xalq Artisti Həsən Məmmədovun dayısıdır.

 Mənbə 
 Ağacavad Əlizadə — Qüdrət Səmədov (sənədli povest). Bakı: İşıq, 1977, 40 səh.

 Haqqında yazılan kitablar 
 Ağacavad Əlizadə "Qüdrət Səmədov" kitabı 1977
 "Ağ saçların dastanı" 2005.

 İstinadlar 

Kateqoriya:Pambıqçılar
Kateqoriya:Kolxoz sədrləri
Kateqoriya:Azərbaycan SSR Ali Sovetinin IV çağırış deputatları
Kateqoriya:Azərbaycan SSR Ali Sovetinin V çağırış deputatları
Kateqoriya:Azərbaycan SSR Ali Sovetinin VI çağırış deputatları
Kateqoriya:Azərbaycan SSR Ali Sovetinin VII çağırış deputatları
Kateqoriya:SSRİ Ali Sovetinin VIII çağırış deputatları
Kateqoriya:Salyan Rayon Xalq Deputatları Sovetinin deputatları
Kateqoriya:Sov.İKP-nin XXIV qurultayının nümayəndələri
Kateqoriya:Sov.İKP-nin XXII qurultayının nümayəndələri
Kateqoriya:Sov.İKP-nin XIX qurultayının nümayəndələri
Kateqoriya:Azərbaycan Kommunist Partiyası Mərkəzi Komitəsinin üzvləri